proxectonos/corpus_dominio_legal_administrativo_tmp huggingface dataset:
DECRETO 276/2000, do 2 de novembro, polo que se autoriza a cesión por parte da Xunta de Galicia ó Concello de Santiago de Compostela, de diversas travesías, en virtude do convenio asinado o 25 de maio de 1988.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/11/2000

O Concello de Santiago de Compostela solicita con data do 26 de maio de 2000 que, en virtude do
convenio subscrito entre a antiga Concellería de Ordenación do Territorio e Obras Públicas e o dito concello ó 25 de maio de 1988, se proceda á cesión de diversas travesías coa finalidade de mellora-la rede viaria do termo municipal de Santiago de Compostela.
Conforme o citado convenio subscrito ó 25 de maio de 1988, e o sinalado no artigo 54 da Lei 4/1994, do 14 de setembro, de estradas de Galicia, que establece que as estradas autonómicas ou provinciais ou os treitos determinados delas nas que a circulación adquira características urbanas entregaránselles os concellos respectivos; e tendo en conta o disposto nos artigos 4 e 5 da mesma lei, por proposta do conselleiro de Política Territorial, Obras Públicas e Vivenda e logo de acordo entre as administracións afectadas e logo de deliberación do Consello da Xunta de Galicia, na súa reunión do día dous de novembro de dous mil,
DISPOÑO:
Artigo 1º
Autoriza-la cesión por parte da Xunta de Galicia a prol do Concello de Santiago de Compostela, dos treitos das vías a seguir se relacionan:
-Hórreo (desde a confluencia coa avenida de Lugo. Tramo da antiga N-525), recollida no convenio como N-525. Zamora-Santiago (r/ Hórreo).
-Rúa da Senra, avenida de Xoán Carlos I e Rosalía de Castro (ata o cruzamento con Romero Donallo, tramo da LC-463), recollidas no convenio como LC-463. Travesía de Santiago de Compostela. De cruzamento e circunvalación con estrada da Coruña a Romero Donallo.
-Avda. de Xoán XXIII (LC-463. Praza da Paz ó convento de San Francisco), recollida no convenio como LC-464. Acceso LC-463 a Santiago de Compostela (de Praza da Paz ó convento de San Francisco).
Artigo 2º
Corresponderalle ó Concello de Santiago de Compostela a xestión, mantemento, conservación e explotación dos treitos das vías cedidas.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dous de novembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 31 de outubro de 2000 pola que se autoriza o centro privado Lar de Mos (Pontevedra) para imparti-las ensinanzas correspondentes ós niveis I, II e III, modalidade presencial, da educación básica de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/11/2000

Visto o expediente sobre autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, no centro privado Lar de Mos (Pontevedra), iniciado ó abeiro do artigo 5 do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o dito centro conta con autorización definitiva, por Orde do 3 de febreiro de
1999 (DOG do 2 de marzo), para imparti-la educación secundaria obrigatoria.
A Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e por proposta da Dirección Xeral de Centros e Inspección Educativa,
DISPÓN:
Primeiro.-Concederlle a autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, ó centro privado Lar de Mos (Pontevedra), do que os datos se relacionan no anexo desta orde.
Segundo.-Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no
prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 31 de outubro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Mos.
Localidade: Puxeiros.
Enderezo: avenida do Rebullón, 21.
Denominación: Lar.
Código do centro: 36005427.
Titular: María Sol Pombo Expósito.
Composición resultante:
a) Educación infantil: 5 unidades.
b) Educación primaria: 12 unidades.
c) Educación secundaria obrigatoria: 8 unidades.
d) Educación especial: 2 unidades de psíquicos.
e) Bacharelato: 6 unidades das modalidades de ciencias da natureza e da saúde, humanidades e ciencias sociais e tecnoloxía.
f) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
ORDE do 13 de novembro de 2000 pola que se particulariza o importe global máximo das axudas a investimentos no ámbito da acuicultura mariña para o exercicio do ano 2001.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/11/2000

A Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña (DOG nº 150, do 3 de agosto), establece no seu artigo 4 que nos exercicios sucesivos da vixencia do actual Programa Operativo IFOP 2000-2006 as axudas outorgaranse con cargo ás aplicacións orzamentarias que para esta mesma finalidade se determinen na Lei de orzamentos xerais da Comunidade Autónoma de Galicia do ano correspondente.
Aprobado polo Consello da Xunta de Galicia o proxecto de Lei de orzamentos da Comunidade Autónoma para o vindeiro exercicio orzamentario, procede establece-lo importe global máximo para a concesión destas axudas no exercicio de 2001.
Por todo o exposto e no uso das facultades que me foron conferidas
DISPOÑO:
Artigo único.-Para o exercicio orzamentario 2001 as axudas ó abeiro da Orde do 26 de xullo de 2000, pola que se establecen as bases reguladoras aplicables á concesión de axudas a investimentos no ámbito da acuicultura (DOG nº 150, do 3 de agosto) outorgaranse con cargo á aplicación orzamentaria 12.02.721B.771.1, que figura dotada no proxecto de Lei de orzamentos da Comunidade Autónoma de Galicia para 2001, e ata un importe máximo de 2.057.568.714 pesetas.
En todo caso, e de conformidade co disposto na Orde do 11 de febreiro de 1998 (DOG nº 33, do 19 de febreiro), sobre tramitación anticipada de expedientes de gasto, o gasto que se proxecta queda condicionado á existencia de crédito axeitado e suficiente nos orzamentos xerais da Comunidade Autónoma de Galicia para 2001.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de novembro de 2000.
Amancio Landín Jaráiz
Conselleiro de Pesca, Marisqueo e Acuicultura
DECRETO 280/2000, do 9 de novembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de EP-4901 ampliación, mellora e seguridade vial do p.k. 0,00 ó 0,60, San Ramón ó Cristo do Rañal (Programa de actuación da rede provincial de estradas), (Plan 2000 de estradas) 1ª fase de 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/11/2000

A Deputación Provincial da Coruña, en sesión que tivo lugar o 27 de novembro de 1998, aprobou o proxecto de EP-4901 ampliación, mellora e seguridade vial p.k. 0,00 ó 0,60, San Ramón ó Cristo do Rañal (Programa de actuación da rede provincial
de estradas), (Plan 2000 estradas) 1ª fase de 1999 e, na sesión do 2 de marzo de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación Provincial da Coruña remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de outubro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 26 de outubro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, existen razóns que fan necesaria a urxente execución das citadas obras, tal como é a pavimentación das estradas, o alargamento das calzadas, que teñen dimensións inferiores ás necesidades dos vehículos, a intensidade media do tráfico, a circulación de vehículos pesados e a existencia de puntos negros para evitar, deste xeito, o risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día nove de novembro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de EP-4901 ampliación, mellora e seguridade vial p.k. 0,00 ó 0,60, San Ramón ó Cristo do Rañal (Programa de actuación da rede provincial de estradas), (Plan 2000 estradas) 1ª fase de 1999.
Santiago de Compostela, nove de novembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 13 de novembro de 2000 pola que se particulariza para o exercicio orzamentario 2001 o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/11/2000

A Orde do 17 de xullo de 2000 pola que se establecen as bases e condicións e se regula o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura (DOG nº 149, do 2 de agosto) establece no seu artigo 4 que nos exercicios sucesivos da vixencia do actual Programa Operativo IFOP 2000-2006 as axudas se outorgarán con cargo ás aplicacións orzamentarias que para esta mesma finalidade se determinen na Lei de orzamentos xerais da Comunidade Autónoma do ano correspondente.
Por outra banda, o seu artigo 15 establece que o prazo de presentación de solicitudes será de vinte (20) días hábiles contados a partir do seguinte ó da publicación no DOG da correspondente convocatoria.
Rematado o prazo de presentación de solicitudes para o exercicio 2000 ó abeiro da referida orde e aprobado polo Consello da Xunta de Galicia o proxecto de Lei de orzamentos da Comunidade Autónoma para o vindeiro exercicio orzamentario, procede establece-las condicións particulares para a concesión destas axudas no exercicio 2001.
Por todo o exposto e no uso das facultades que me foron conferidas,
DISPOÑO:
Artigo 1º
Para o exercicio orzamentario 2001, as axudas ó abeiro da Orde do 17 de xullo de 2000 pola que se establecen as bases e condicións e se regula o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura (DOG nº 149, do 2 de agosto), outorgaranse con cargo á aplicación orzamentaria 12.03.722A.770.0, que figura dotada no proxecto de Lei de orzamentos da Comunidade Autónoma de Galicia para 2001 e ata un importe máximo de 5.096.090.000 pesetas.
En todo caso e de conformidade co disposto na Orde do 11 de febreiro de 1998 (DOG nº 33, do 19 de febreiro) sobre tramitación anticipada de expedientes de gasto, o gasto que se proxecta queda condicionado á existencia de crédito axeitado e suficiente nos orzamentos xerais da Comunidade Autónoma de Galicia para 2001.
Artigo 2º
Para a concesión de axudas ó abeiro da devandita Orde do 17 de xullo de 2000 con cargo ó exercicio orzamentario 2001, o prazo de presentación de solicitudes será de vinte (20) días hábiles contados a partir do seguinte ó da publicación da presente orde no Diario Oficial de Galicia.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de novembro de 2000.
Amancio Landín Jaráiz
Conselleiro de Pesca, Marisqueo e Acuicultura
DECRETO 279/2000, do 26 de outubro, polo que se declara de utilidade pública e urxente execución a concentración parcelaria da zona de Curro-Portela (Barro-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 27/11/2000

As parroquias de Curro e Portela, que pertencen ó concello de Barro están situadas ó noroeste da provincia de Pontevedra, resultando afectadas pola concentración parcelaria aproximadamente 850 ha.
A dispersión parcelaria que presentan os terreos desas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello
da Xunta de Galicia na súa reunión do día vinteseis de outubro de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Curro-Portela (Barro-Pontevedra).
Artigo 2º
O perímetro da zona será, en principio, o correspondente á totalidade dos terreos das parroquias de Curro e Portela. O referido perímetro quedará, en definitiva, modificado polas rectificacións, inclusións o exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinteseis de outubro de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
RESOLUCIÓN do 30 de outubro de 2000, da Dirección Xeral de Centros e Inspección Educativa, pola que se autorizan os programas de garantía social en centros públicos, que figuran no anexo, para o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2000

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia e da Resolución do 30 de xuño de 2000 (DOG do 24 de xullo), da Dirección Xeral de Ordenación
Educativa e Formación Profesional, pola que se regula o desenvolvemento de programas de garantía social en centros públicos para o curso 2000-2001, esta dirección xeral
RESOLVE:
Autorizar para o curso escolar 2000-2001 os programas de garantía social que figuran no anexo desta resolución.
Santiago de Compostela, 30 de outubro de 2000.
Severino Somoza Gómez
Director xeral de Centros e Inspección Educativa
ANEXO
PROPOSTA DE PROGRAMAS DE GARANTÍA SOCIAL CURSO 2000-2001
PROVINCIA
CONCELLO
CÓDIGO
CENTRO
PROGRAMAS DE GARANTÍA SOCIAL
A CORUÑA
NEDA
15027216
IES FERNANDO ESQUÍO
SERVICIOS AUXILIARES DE OFICINA
A CORUÑA
CAMBRE
15026704
IES DAVID BUJÁN
SERVICIOS AUXILIARES DE OFICINA
A CORUÑA
FERROL
15028038
ESCOLA OFICIAL NÁUTICO-PESQUEIRA
NAVEGACIÓN E PESCA COSTEIRA
A CORUÑA
CEDEIRA
15026376
IES DE CEDEIRA
OPERARIO DE SOLDADURA E CONSTRUCCIÓNS METÁLICAS
A CORUÑA
CEDEIRA
15026376
IES DE CEDEIRA
OPERARIO DE INSTALACIÓNS ELÉCTRICAS DE BAIXA TENSIÓN
LUGO
VIVEIRO
27013648
IES VILAR PONTE
INSTALADOR ELECTRICISTA
LUGO
BECERREÁ
27016315
IES DE BECERREÁ
OPERARIO DE INSTALACIÓNS ELÉCTRICAS DE BAIXA TENSIÓN
LUGO
MONFORTE DE LEMOS
27007247
IES FRANCISCO DAVIÑA REY
AXUDANTE DE OPERACIÓNS DE CARROCERÍA DO VEHÍCULO
LUGO
RÁBADE
27016613
IES DE RÁBADE
(1) OPERARIO DE IMPRENTA RÁPIDA E MANIPULADOS. PINTOR-EMPAPELADOR. AXUDANTE DE REPARACIÓNS DO AUTOMÓBIL. OPERARIO DE SOLDADURA E CONSTRUCCIÓNS METÁLICAS
OURENSE
OURENSE
32008926
CENTRO DE CAPACITACIÓN AGRARIA DE OURENSE
OPERARIO DE EXPLOTACIÓNS AGROPECUARIAS
OURENSE
VIANA DO BOLO
32016777
IES DE VIANA DO BOLO
(1) AUXILIAR DE ELECTRÓNICA. AXUDANTE DE MECÁNICA XERAL E ELECTRICIDADE DO VEHÍCULO. OPERARIO DE CARPINTERÍA DE OBRA. AXUDANTE DE REPARACIÓNS E MANTEMENTO DE MAQUINARIA AGRÍCOLA
PONTEVEDRA
ILLA DE AROUSA, A
36020209
INSTITUTO GALEGO DE FORMACIÓN EN ACUICULTURA
OPERARIO ACUICULTOR
PONTEVEDRA
POIO
36020143
IES DE POIO
(1) AXUDANTE DE COCIÑA E RESTAURACIÓN. AXUDANTE DE OPERACIÓNS DE CARROCERÍA DO VEHÍCULO
PONTEVEDRA
MARÍN
36020295
IES Nº 1
(1) AXUDANTE DE COCIÑA E RESTAURACIÓN. OPERARIO DE PANADERÍA. OPERARIO DE SOLDADURA E CONSTRUCCIÓNS METÁLICAS . INSTALADOR ELECTRICISTA. OPERARIO DE FONTANERÍA. OPERARIO DE CARPINTERÍA DE OBRA
PONTEVEDRA
MOAÑA
36004745
IES A PARALAIA
INSTALADOR ELECTRICISTA
PONTEVEDRA
VIGO
36011804
INSTITUTO MARÍTIMO-PESQUEIRO DO ATLÁNTICO
NAVEGACIÓN E PESCA COSTEIRA
(1) Estes programas desenvolveranse segundo a modalidade B, cun só grupo por centro.
RESOLUCIÓN do 17 de novembro de 2000 pola que se ordena a publicación do acordo do Consello da Xunta de Galicia do 16 de novembro de 2000, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/11/2000

A necesidade de adecua-lo cadro de persoal da Consellería de Familia e Promoción do Emprego, Muller e Xuventude ás súas necesidades de funcionamento, fai necesario modifica-la vixente relación de postos de traballo da dita consellería.
En consecuencia, por proposta da Consellería de Familia e Promoción do Emprego, Muller e Xuventude, consultadas as organizacións sindicais presen
tes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do dezaseis de novembro de dous mil, adoptou o seguinte
ACORDO:
1. Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor do día seguinte a ela.
Visto o acordo adoptado polo Consello da Xunta de Galicia na súa reunión do dezaseis de novembro de dous mil, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de novembro de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 7 de novembro de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/595/2000 interposto por Javier Naveira Martínez contra a desestimación por silencio administrativo por parte da Consellería da Presidencia e Administración Pública, Secretaría Xeral para o Deporte, sobre responsabilidade patrimonial.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/11/2000

Recibida na Secretaría Xeral para o Deporte a providencia da Sección Primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo 01/595/2000, interposto por Javier Naveira Martínez contra a desestimación por silencio administrativo da reclamación por responsabilidade patrimonial interposta ante a Secretaría Xeral para o Deporte.
En consecuencia, a Secretaría Xeral para o Deporte acordou nesta data e de conformidade co disposto no artigo 64 da Lei do 27 de decembro de 1965, reguladora da xurisdicción contencioso-administra
tiva modificada pola Lei 10/1992, do 30 de abril, a remisión do expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 7 de novembro de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Orde do 9 de novembro de 2000 pola que se regula a integración do persoal procedente das cámaras da propiedade urbana de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/11/2000

Advertidos erros na devandita orde publicada no Diario Oficial de Galicia nº 222, do 16 de novembro de 2000, cómpre face-las seguintes correccións:
-Na páxina 15.343 no anexo I no persoal procedente da Cámara da Propiedade Urbana da Coruña onde di: «Pardo Martínez, Ángel Luis», debe dicir: «Pardo Martín, Ángel Luis».
-Na páxina 15.343 no anexo II no persoal procedente da Cámara da Propiedade Urbana de Ferrol onde di: «Patín Maneiros, Fernando», debe dicir: «Pantín Maneiros, Fernando».
-Na páxina 15.344 no anexo II no persoal procedente da Cámara da Propiedade Urbana de Vigo onde di: «34.529.916 - Blanco Fernández, José María», debe dicir: «34.387.598 - Blanco Fernández, José Manuel».
-Na páxina 15.344 no anexo III no persoal procedente da Cámara da Propiedade Urbana da Coruña onde di: «Pardo Martínez, Ángel Luis», debe dicir: «Pardo Martín, Ángel Luis».
-Na páxina 15.344 no anexo III no persoal procedente da Cámara da Propiedade Urbana de Pontevedra onde di: «32.380.925 Barros de la Peña, Fernando - XU.C99.10.201.36001.002 - Posto base do grupo A - Servicio Provincial de RRLL (Pontevedra)», debe dicir: «32.380.925 - Barros de la Peña, Fernando - SA.C04.00.000.15770.006 - Posto base do grupo A - D. X. Servicios sociais (Santiago de Compostela)».
-Na páxina 15.342 onde di: «Contra a presente orde que pon fin a vía administrativa pódese interpoñer, con carácter potestativo, recurso de reposición ante o conselleiro da Presidencia e Administración Pública, no prazo dun mes contado desde o día seguinte ó da publicación no Diario Oficial de Galicia, da presente orde ou, directamente, recurso contencioso-administrativo, no prazo de dous meses contados desde o día seguinte so-administrativo da Coruña, conforme os artigos 8 e 14.2º da Lei 29/1983, do 13 de xullo, reguladora da xurisdicción contencioso-administrativa», debe dicir: «Contra a presente orde que pon fin á vía administrativa pódese interpoñer, con carácter potestativo, recurso de reposición ante o conselleiro da Presidencia e Administración Pública, no prazo dun mes contado desde o día seguinte ó da publicación no Diario Oficial de Galicia, da presente orde ou, directamente, recurso contencioso-administrativo, no prazo de dous meses contados desde o día seguinte
ó da mesma data perante o Xulgado do Contencioso-Administrativo da Coruña, conforme os artigos 8 e 14.2º da Lei 29/1983, do 13 de xullo, reguladora da xurisdicción contencioso-administrativa».
RESOLUCIÓN do 20 de novembro de 2000, da División de Recursos Humanos, pola que se emprazan as partes interesadas no recurso contencioso-administrativo interposto polo Colexio Oficial de Médicos de Ourense.
SERVICIO GALEGO DE SAÚDE — III. OUTRAS DISPOSICIÓNS — 01/12/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/381/2000, interposto polo Colexio Oficial de Médicos de Ourense contra o pacto de vinculacións
temporais de persoal estatutario publicado no Diario Oficial de Galicia nº 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer na sala como demandadas no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 29 de novembro de 2000.
Valeriano Martínez García
Director xeral da División de Recursos Humanos
RESOLUCIÓN do 27 de outubro de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Estiba y Desestiba del Noroeste, S.L. (Estinorte).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/12/2000

Vista a acta da revisión salarial do convenio colectivo para a empresa Estiba y Desestiba del Noroeste, S.L. (Estinorte), con nº de código 3602232, que tivo entrada nesta delegación provincial o día 23-10-2000, subscrito en representación da parte económica pola representación da empresa, e da parte social, polo comité de empresa, en data 3-2-2000. De conformidade co disposto no artigo 5 do convenio colectivo e no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios coletivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 27 de outubro de 2000.
Antonio Coello Bufill
Delegado provincial de Pontevedra
ANEXO
Estiba y Desestiba del Noroeste, S.L.
Táboa salarial-ano 2000
Categorías
Salario base
Inhábiles
Tóxico, penoso
e perigoso
Gratificación
voluntaria
Extras xullo
e decembro
Vacacións
Transporte
Axudas
de custo
Total
salario/día
Estibador especialista
2.626
1.050
2.007
-
432
386
349
1.000
7.850
Amanteiro
2.626
1.050
2.007
-
432
386
349
1.000
7.850
Enganchador
2.626
1.050
2.007
-
432
386
349
1.000
7.850
Estibador
2.470
988
1.671
-
406
345
321
1.000
7.201
Categorías
Salario base
Inhábiles
Tóxico, penoso
e perigoso
Gratificación
voluntaria
Extras xullo
e decembro
Vacacións
Transporte
Axudas
de custo
Total
salario/día
Mozo especializado
2.564
1.026
-
397
421
247
344
-
4.999
Mozo
2.435
974
-
381
400
235
251
-
4.676
CORRECCIÓN de erros.-Resolución do 30 de outubro de 2000 pola que se convocan tres bolsas de formación na área da estatística pública no Instituto Galego de Estatística.
INSTITUTO GALEGO DE ESTATÍSTICA — III. OUTRAS DISPOSICIÓNS — 01/12/2000

Advertido erro por omisión na devandita resolución, publicada no DOG nº 229, do 27 de novembro de 2000, cómpre publicar, a seguir, o omitido modelo ó que se refire a súa base sexta.
ORDE do 20 de novembro de 2000 pola que se resolve a cesión en propiedade de vehículos axeitadamente preparados ós concellos da Comunidade Autónoma galega para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/12/2000

Por Orde do 29 de decembro de 1999 (DOG nº 25, do 7 de febreiro de 2000), a Consellería de Xustiza, Interior e Relacións Laborais anunciou medidas de apoio á protección civil de Galicia, consistentes na cesión de vehículos especialmente preparados para o exercicio das súas funcións.
Segundo o disposto na disposición adicional segunda desta orde, na que se establecía que a contribución compensatoria realizada polos beneficiarios segundo o disposto no artigo 7.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos.
RESOLVO:
Primeiro.-Conceder con cargo á aplicación orzamentaria 13.05.231A.624.1, dos orzamentos xerais da Comunidade Autónoma de Galicia para 2000, a cesión en propiedade dun vehículo modelo Nissan Patrol Longo, teito alto, 4 cilindros, turbo diésel, equipado para misións de protección civil ós concellos de Sada e Carballo, unha vez verificados os requisitos establecidos pola Orde do 29 de decembro de 1999 (DOG nº 25, do 7 de febreiro de 2000), ó abeiro da cal presentaron a súa correspondente solicitude.
Segundo.-Notifica-lo contido desta resolución ó concello beneficiario, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que
sexa resolto expresamente ou se producise a desestimación presunta do recurso de reposición.
Santiago de Compostela, 20 de novembro de 2000.
Antonio Pillado Montero
Conselleiro de Xustiza, Interior
e Relacións Laborais
CORRECCIÓN de erros.-Resolución do 27 de outubro de 2000 pola que se ordena a publicación do acordo do Consello da Xunta de Galicia, do 26 de outubro de 2000, polo que se aproba a modificación da relación de postos de traballo do Instituto Galego de Consumo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/12/2000

Advertidos erros na citada resolución publicada no Diario Oficial de Galicia nº 219, do día 13 de novembro de 2000, cómpre face-las oportunas correccións:
Na páxina 15.175:
-No posto co código: «IC.A99.10.000.15001.001 Xefe Servicio de Consumo», na columna «Complemento específico», onde di: «1.330.284», debe dicir: «1.459.680».
-No posto co código: «IC.A99.10.000.27001.001 Xefe Servicio de Consumo», na columna «Complemento específico», onde di: «1.330.284», debe dicir: «1.459.680».
Na páxina 15.176:
-No posto co código: «IC.A99.10.000.32001.001 Xefe Servicio de Consumo», na columna «Complemento específico», onde di: «1.330.284», debe dicir: «1.459.680».
-No posto co código: «IC.A99.10.000.36001.001 Xefe Servicio de Consumo», na columna «Complemento específico», onde di: «1.330.284», debe dicir: «1.459.680».
CORRECCIÓN de erros.-Resolución do 17 de novembro de 2000 pola que se ordena a publicación do acordo do Consello da Xunta de Galicia, do 16 de novembro de 2000, polo que se aproba a modificación das relacións de postos de traballo do Instituto Galego da Vivenda e Solo (IGVS) e da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/12/2000

Advertido erro na citada resolución, no Diario Oficial de Galicia nº 224, do 20 de novembro de 2000, cómpre face-la oportuna corrección:
Na páxina 15.443 entre os códigos de posto «OT.C02.00.002.15770.003 SECRETARIO/A SUBDIRECTOR/A XERAL» e «OT.C02.00.009.15770.001 XEFE DE SERVICIO» debe figurar unha liña que diga; «CENTRO DE DESTINO: UNIDAD DE INFORMÁTICA».
DECRETO 281/2000, do 21 de novembro, polo que se dispón que cese Rogelio Aramburu Núñez como delegado provincial da Coruña da Consellería de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 28/11/2000

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1998, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia, na súa reunión do día vinteún de novembro de dous mil,
DISPOÑO:
Que cese, por petición propia, Rogelio Aramburu Núñez, como delegado provincial da Coruña da Consellería de Medio Ambiente, agradecéndolle os servicios prestados.
Santiago de Compostela, vinteún de novembro de dous mil.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
RESOLUCIÓN do 14 de novembro de 2000, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 03/0008161/2000, interposto por Natividad Barreiro Domínguez, José Luis Mourullo Rivas, José Antonio Miguel Otero, José Luis Pérez Peón e José Freire Otero.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/12/2000

Recibiuse nesta consellería escrito da Sección Terceira da Sala do Contencioso Administrativo do Tribunal Superior de Xustiza de Galicia polo que se reclama o expediente administrativo referido ó recurso contencioso-administrativo número 03/0008161/2000, interposto por Natividad Barreiro Domínguez, José Luis Mourullo Rivas, José Antonio Miguel Otero, José Luis Pérez Peón e José Freire Otero contra o Decreto 171/2000, do 29 de xuño, polo que se declara a utilidade pública e se dispón a urxente ocupación dos bens e dereitos afectados pola obras de construcción da Cidade da Cultura de Galicia, tramitándose polo procedemento de urxencia.
Esta secretaría xeral acordou, en cumprimento do disposto no artigo 48 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 49 da citada Lei 29/1998, notifícaselles ós interesados e son emprazados para que poidan comparecer en forma de demandados no prazo de nove días.
Santiago de Compostela, 14 de novembro de 2000.
Andrés González Murga
Secretario xeral da Consellería de Cultura,
Comunicación Social e Turismo
ORDE do 30 de outubro de 2000 pola que se autoriza o cambio de denominación do colexio de educación primaria de Xanza, Valga (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2000

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 30 de outubro de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Valga.
Localidade: Xanza.
Código do centro: 36009913.
Denominación: Colexio de educación primaria de Xanza.
Nova denominación: Colexio de educación primaria de Baño-Xanza.
RESOLUCIÓN do 20 de novembro de 2000, da Dirección Xeral de Centros e Inspección Educativa, pola que se establecen as datas de elección dos membros da Xunta Autonómica de Directores de Centros de Ensino non Universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2000

A Orde do 11 de novembro de 1999 (DOG do 10 de decembro) creou e regulou a Xunta Autonómica de Directores de Centros de Ensino non Universitario.
A Resolución do 17 de novembro de 2000, conxunta da Secretaría Xeral e da Dirección Xeral de Centros e Inspección Educativa, pola que se establece o procedemento de elección, constitución, renovación e substitución dos membros da Xunta Autonómica de Directores de Centros de Ensino non Universitario, establecía no seu artigo 1 que a elección dos directores que formarán parte da Xunta Autonómica de Directores de Centros de Ensino non Universitario se efectuará a continuación do proceso de renovación das xuntas provinciais de directores, nas datas fixadas pola Consellería de Educación e Ordenación Universitaria.
Por corresponderlle no curso 2000-2001 a renovación das xuntas provinciais de directores, a Dirección Xeral de Centros e Inspección Educativa, en uso das atribucións expresadas na disposición derradeira primeira da Orde do 11 de novembro de 1999,
RESOLVE:
Primeiro.-A elección dos directores que formarán parte da Xunta Autonómica de Directores de Centros de Ensino non Universitario efectuarase a continuación do proceso de renovación das xuntas provinciais de directores, de tal xeito que a constitución da xunta autonómica se leve a cabo antes do 23 de decembro de 2000.
Segundo.-Correspóndelle ó delegado provincial da Consellería de Educación e Ordenación Universitaria a convocatoria da dita elección en cada provincia dentro do prazo previsto e o establecemento do calendario de actuacións.
Terceiro.-A regulación do procedemento de elección dos membros da xunta autonómica de directores seguirá o establecido na Resolución do 17 de novembro de 2000, conxunta da Secretaría Xeral e da Dirección Xeral de Centros e Inspección Educativa.
Disposición derradeira
Única.-Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 20 de novembro de 2000.
Severino Somoza Gómez
Director xeral de Centros e Inspección Educativa
DECRETO 284/2000, do 1 de decembro, polo que se nomea a Carlos Casares Mouriño presidente do Consello da Cultura Galega.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 04/12/2000

De conformidade co disposto nos artigos 3.1º a) da Lei 8/1983, do 8 de xullo, do Consello da Cultura Galega, e 6.1º do seu regulamento, aprobado polo Decreto 237/2000, do 29 de setembro, por proposta do conselleiro de Cultura, Comunicación Social e Turismo, logo da elección efectuada polo Consello da Cultura Galega no pleno extraordinario celebrado o día 24 de outubro de 2000 e trala reunión do Consello da Xunta de Galicia do un de decembro de dous mil,
DISPOÑO:
Nomear a Carlos Casares Mouriño presidente do Consello da Cultura Galega.
Santiago de Compostela, un de decembro de dous mil.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
DECRETO 285/2000, do 1 de decembro, pola que se nomea a Higinio José Sánchez-Rodilla Fuentes delegado provincial da Coruña da Consellería de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 04/12/2000

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia, na súa reunión do día un de decembro de dous mil,
DISPOÑO:
Nomear a Higinio José Sánchez-Rodilla Fuentes delegado provincial da Coruña da Consellería de Medio Ambiente.
Santiago de Compostela, un de decembro de dous mil.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
ORDE do 27 de novembro de 2000 pola que se modifica a do 11 de febreiro de 1998, sobre tramitación anticipada de expedientes de gasto.
CONSELLERÍA DE ECONOMÍA E FACENDA — I. DISPOSICIÓNS XERAIS — 29/11/2000

A Orde do 11 de febreiro de 1998 regula a tramitación anticipada de expedientes de gasto imputables ós capítulos II, IV, VI e VII, dos orzamentos xerais da Comunidade Autónoma.
Con posterioridade á publicación da citada orde advertiuse a necesidade de amplia-los capítulos ós que se lles poden imputa-los expedientes de gasto, así como estende-los seus efectos ata o momento inmediatamente anterior á fase de disposición ou compromiso de gasto das subvencións financiadas con fondos europeos.
En virtude do exposto,
DISPOÑO:
Artigo único.
1. Modifícase o texto do primeiro parágrafo do art. 1º, que queda redactado do seguinte xeito:
«Artigo 1º.-Os expedientes de gastos ós que se refiren os artigos 2º e 3º desta orde imputables ós orzamentos xerais da Comunidade Autónoma poderán iniciarse, sempre que as necesidades que se teñan que satisfacer poidan ser razoablemente previstas anticipadamente, nos seguintes supostos».
2. Modifícase o texto do art. 1º punto 1.2, substituíndoo polo seguinte:
«1.2 Se na data do 20 de outubro non estivese aprobado polo Consello da Xunta o proxecto de orzamentos para a súa remisión ó Parlamento, segundo dispón o art. 52 do texto refundido da Lei de réxime financeiro e orzamentario de Galicia, poderá igualmente iniciarse a tramitación de expedientes anticipados durante o período que medie entre a citada data e a do 31 de decembro do correspondente exercicio orzamentario, sempre e cando se acredite que normalmente vai existir crédito axeitado e suficiente para o gasto que se vai efectuar».
3. Engádese o punto 3 ó do art. 3º co seguinte texto:
«Non obstante o establecido no punto 1 do art. 1º poderán tramitarse, no exercicio inmediatamente anterior ó que se vaian imputa-los correspondentes gastos, os expedientes relativos ás bases reguladoras ou convocatorias de axudas e subvencións derivadas da aplicación de regulamentos comunitarios con financiamento procedente dos fondos europeos, sempre que se reúnan os seguintes requisitos:
a) Que exista regulación das axudas pola Unión Europea ou de ámbito estatal dictada en desenvolvemento ou transposición dela.
b) Que existan compromisos de financiamento destinados á aplicación das medidas ás que se refire a línea anterior.
En todo caso, nas bases reguladoras ou convocatorias farase constar que a concesión das axudas ou subvencións estará sometida á condición suspensiva de existencia de crédito axeitado e suficiente no momento da resolución.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de novembro de 2000.
José Antonio Orza Fernández
Conselleiro de Economía e Facenda
ORDE do 26 de outubro de 2000 pola que se autoriza o cambio de titularidade do centro privado San Jorge de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/2000

Examinado o expediente incoado pola titularidade do centro privado San Jorge de Santiago de Compostela, polo que se solicita o cambio de titularidade do devandito centro.
Resultando que, mediante escritura pública notarial, Álvaro Villaverde Fernández cede a súa titularidade, para tódolos efectos, a Colexio San Jorge, C.B.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado San Jorge de Santiago de Compostela a favor de Colexio San Jorge, C.B., con tódolos dereitos e obrigas contraídos polo cesionista Álvaro Villaverde Fernández, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 26 de outubro de 2000.
Celso Currás Fernández
Conselleiro de Educación e Ordenación Universitaria
ORDE do 17 de novembro de 2000 pola que se amplía la dotación orzamentaria da do 22 de maio de 2000 pola que se regula a concesión de subvencións a asociacións e federacións sen fins de lucro para actividades de distribución, loxística e promoción comercial.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/11/2000

Debido ó importante volume de solicitudes recibidas e ós elevados investimentos dirixidos á distribución loxística e promoción do comercio e dos productos galegos, esta consellería considerou conveniente efectua-los trámites precisos para incrementa-la dotación inicialmente prevista na orde de referencia.
Na súa virtude e no uso das atribucións que me foron concedidas
DISPOÑO:
Artigo único.-Amplia-la dotación orzamentaria da Orde de 22 de maio de 2000 que regula a concesión de subvencións a asociacións e federacións sen fin de lucro para actividades de distribución, loxística e promoción comercial, por un importe de 100.000.000 de pesetas, con cargo á aplicación 08.04.753-A-781.0.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de novembro de 2000.
Juan Rodríguez Yuste
Conselleiro de Industria e Comercio